నేటికాలంలో బీమా రక్షణ లేనిదే జీవితానికి భరోసా లేని పరిస్థితులు నెలకొన్నాయి. జీవితానికి ఆర్థిక రక్షణతోపాటు, పిల్లల పెళ్లిళ్లు, చదువులు వంటి అవసరాలకూ ముందుగానే జీవిత బీమా రక్షణతో సిద్ధం కావలసి అవసరం ఉంది. అందుకే ప్రతి ఒక్కరికీ ముఖ్యంగా మధ్యతరగతి ఉద్యోగులకు జీవిత బీమా తప్పనిసరై పోయింది. అయితే పూర్తిగా పరిజ్ఞానం లేని ఏజెంట్ల మాటలు నమ్మి పాలసీలు కొనుగోలు చేస్తే కలిగే ప్రయోజనంకన్నా ఆర్థిక భారం ఎక్కువగా భరించాల్సి వస్తుంది. అందుకే జీవిత బీమా పాలసీలు తీసుకునే ముందు కొన్ని ముఖ్యమైన విషయాల గురించి తెలుసుకోవాలి. అవేమిటంటే..అవసరానికి తగిన పాలసీ ఎంపిక  పాలసీదారుడికి అనుకోనిదేమైనా జరిగితే అతడు లేదా అతని కుటుంబ సభ్యులకు పాలసీలో హామీ ఇచ్చిన మేరకు ‘ఆర్థిక’ భరోసా కల్పించడమే జీవిత బీమా పాలసీల ప్రధాన లక్ష్యం. అంతే తప్ప పొదుపు కోసం లేదా పన్నుల ఆదా కోసం జీవిత బీమా పాలసీలు తీసుకోకూడదు.  అయితే బీమా పాలసీలను తీసుకుంటే ఈ రెండూ అదనపు ప్రయో జనాలుగా వస్తాయి. ఈ విషయాన్ని దృష్టిలో ఉంచుకుని పాలసీ తీసు కునేటపుడే తన అవసరాలు ఏమిటి? తాను తీసుకునే పాలసీ ద్వారా నిర్దేశిత అవసరం తీరుతుందా? అని ఒకటికి రెండు మార్లు ఆలోచించాలి. అవసరమనుకుంటే వెంటనే మీ అవసరాలు తీర్చే జీవిత బీమా పాలసీ తీసుకోండి. లేకపోతే మాత్రం వాటి జోలికే పోవద్దు. బీమా కవరేజ్  లెక్కింపుజీవిత బీమా పాలసీ తీసుకునే ముందు మీరు దురదృష్టవశాత్తు లేకపోయినా ఆ పాలసీ మీ కటుంబ సభ్యుల ఆర్థిక అవసరాలు తీర్చేలా ఉండాలి. ఉదాహరణకు పిల్లల చదువులు, పెళ్లిళ్లు, కుటుంబ ఖర్చులకు ఢోకా ఉండకూడదు. ఇందుకు ద్రవ్యోల్బణం ఆధారంగా భవిష్యత్లో ఎంత ఖర్చవుతుందనే విషయాన్ని లెక్కించి అంత మొత్తానికి కవరేజ్ ఉండేలా పాలసీ తీసుకోవాలి. అంతే తప్ప ఎక్కువ కవరేజ్ కోసం తొందర పడకూడదు. అలా చేస్తే చెల్లించాల్సిన ప్రీమియం మొత్తం తడిసి మోపెడవుతుంది.పాలసీ గురించి తెలుసుకోవడం..పిల్లల చదువుల ఖర్చులతోపాటు దీర్ఘకాలిక ఆర్థిక రక్షణ కోసం యులిప్ పాలసీ సరి పోతుందా? లేక టర్మ్ పాలసీ సరిపోతుందా? అనే విషయాన్ని ముందుగా తెలుసుకోవాలి. కేవలం ఆర్థిక రక్షణ మాత్రమే చాలు అనుకుంటే టర్మ్ పాలసీ తీసుకోవడం మంచిది. అలాకాకుండా పిల్లల చదువులు, పెళ్లిళ్ల ఖర్చుల కోసం పెట్టుబడుల వృద్ధి కావాలనుకుంటే యులిప్ పాలసీను ఆశ్రయించడం మంచిది. యులిప్ పాలసీలు పెట్టుబడుల వృద్ధితోపాటు జీవితానికి బీమా రూపంలో ఆర్థిక రక్షణ ఇస్తాయి. ఈ పాలసీల కోసం నెలకోసారి లేదా ఏడాదికి ఒకసారి చొప్పున ప్రీమియం చెల్లించాలి. ఇందులో కొంత భాగం పెట్టుబడులకు, ఇంకొంత భాగం జీవిత బీమాకు పోతుంది. ఇంత రిస్కు మాకొద్దనుకుంటే నిర్ణీత రాబడులకు హామీ ఉండే ఎండోమెంట్ పాలసీలు ఎంచుకోవడం మంచిది.ఎండోమెంట్ పాలసీల ద్వారా సమకూరే ప్రీమియం నిధులను బీమా కంపెనీలు పెద్దగా రిస్కులేని రుణ పత్రాల్లో ఇన్వెస్ట్ చేస్తాయి. వీటిపై రాబడులు తక్కువగానే ఉంటాయి. రిస్కు ఉన్నా అధిక రాబడులు కావాలనుకుంటే మాత్రం యులిప్స్ను ఎంచుకోవడమే మంచిది. ప్రీమియం చెల్లింపు గడువుప్రతి బీమా పాలసీకి నిర్ణీత కాలం పాటు నిర్ణీత మొత్తంలో ప్రీమియం చెల్లించాలి. ఎంచుకునే కవరేజ్ ఆధారంగా చెల్లించాల్సిన ప్రీమియం మొత్తం ఆధారపడి ఉంటుంది. టర్మ్ పాలసీలు తీసుకుంటే మెచ్యురిటీ తీరాక చెల్లించిన ప్రీమియంలో పైసా కూడా తిరిగి రాదు. అదే నాన్ టర్మ్ పాలసీలైతే చెల్లించిన ప్రీమియంతోపాటు కొంత అదనపు మొత్తమూ రాబడి రూపంలో చేతికి అందుతుంది. ఈ రాబడి మనం చెల్లించే మొత్తం ప్రీమియంపై ఎంత శాతం అనే విషయాన్ని ముందుగానే లెక్కించి పాలసీ తీసుకోవడం మంచిది.క్లెయిమ్ సెటిల్మెంట్ నిష్పత్తిపాలసీ తీసుకునే ముందే ఆ కంపెనీ క్లెయిమ్ సెటిల్మెంట్ చరిత్ర తెలుసుకోవాలి. పాలసీదారులు క్లెయిమ్ చేసిన వెంటనే చెల్లింపులు చేస్తోందా? లేదా అనే విషయాలు అత్యంత ముఖ్యం. అలాగే వచ్చిన క్లెయుమ్స్లో ఎన్ని క్లెయిమ్లు సెటిల్ చేసింది? ఎన్ని క్లెయిమ్లను తిరస్కరించింది? వాటి నిష్పత్తి తెలుసుకోవాలి. క్లెయిమ్ల సెటిల్మెంట్ నిష్పత్తి ఎక్కువగా ఉన్న బీమా కంపెనీల పాలసీలే తీసుకోవాలి. అలాగాకుండా ప్రీమియం తక్కువని  పాలసీ తీసుకుంటే అవసరమైనపుడు ఇబ్బందులు ఎదుర్కోవాల్సి వస్తుంది.
netikaalamlo beema rakshana lenide jeevitaaniki bharosa laeni paristhitulu nelakonnaayi. jeevitaaniki aardhika rakshanatopaatu, pillala pellillu, chaduvulu vanti avasaraalakuu mundugaane jeevita beema rakshanatho siddham kavalasi avasaram undi. anduke prati okkarikee mukhyamgaa madhyataragati udyogulaku jeevita beema tappanisarai poyindi. ayithe puurtigaa parignaanam laeni agentla maatalu nammi paalaseelu konugolu cheste kalige prayojanankanna aardhika bharam ekkuvagaa bharinchalsi vastundi. anduke jeevita beema paalaseelu teesukune mundu konni mukhyamaina vishayaala gurinchi telusukovali. avemitante..avasaraaniki tagina polasy empika  paalaseedaarudiki anukonidemaina jarigithe atadu leda athani kutumba sabhyulaku paalaseelo haami ichina meraku ‘aardhika’ bharosa kalpinchadame jeevita beema paalaseela pradhaana lakshyam. anthe tappa podupu kosam leda pannula aadaa kosam jeevita beema paalaseelu teesukokudadu.  ayithe beema paalaseelanu teesukunte ee rendoo adanapu prayo janaluga vastaayi. ee vishayaanni drushtilo unchukuni polasy teesu kunetapude tana avasaraalu emiti? taanu teesukune polasy dwara nirdesita avasaram teerutundaa? ani okatiki rendu maarlu aalochinchaali. avasaramanukunte ventane mee avasaraalu teerche jeevita beema polasy teesukondi. lekapothe maatram vaati jolike povaddu. beema kavarej  lekkimpujeevita beema polasy teesukune mundu meeru duradrushtavasaattu lekapoyina aa polasy mee katumba sabhyula aardhika avasaraalu teerchela undaali. udaaharanaku pillala chaduvulu, pellillu, kutumba kharchulaku dhoka undakudadu. induku dravyolbanam aadhaaramgaa bhavishyatlo entha kharchavutundane vishayaanni lekkinchi anta mottaaniki kavarej undela polasy teesukovali. anthe tappa ekkuva kavarej kosam tondara padakudadu. alaa cheste chellinchaalsina preemium mottam tadisi mopedavutundi.polasy gurinchi telusukovadam..pillala chaduvula kharchulatopatu deerghakaalika aardhika rakshana kosam yulip polasy sari potunda? leka turm polasy saripotunda? ane vishayaanni mundugaa telusukovali. kevalam aardhika rakshana matrame chaalu anukunte turm polasy teesukovadam manchidi. alakakunda pillala chaduvulu, pellilla kharchula kosam pettubadula vruddhi kavalanukunte yulip paalaseenu aasrayinchadam manchidi. yulip paalaseelu pettubadula vruddhithopaatu jeevitaaniki beema roopamlo aardhika rakshana istaayi. ee paalaseela kosam nelakosari leda edaadiki okasari choppuna preemium chellinchaali. indulo kontha bhagam pettubadulaku, inkonta bhagam jeevita beemaaku potundi. inta risku makoddanukunte nirneeta raabadulaku haami unde endoment paalaseelu enchukovadam manchidi.endoment paalaseela dwara samakure preemium nidhulanu beema companylu peddagaa riskuleni runa patraallo invest chestayi. veetipai raabadulu takkuvagaane untaayi. risku unna adhika raabadulu kavalanukunte maatram yulipsnu enchukovadame manchidi. preemium chellimpu gaduvuprati beema paalaseeki nirneeta kaalam paatu nirneeta mottamlo preemium chellinchaali. enchukune kavarej aadhaaramgaa chellinchaalsina preemium mottam aadhaarapadi untundi. turm paalaseelu teesukunte maturity tiiraaka chellinchina preemiyamlo paisa kuudaa tirigi raadu. adhe nan turm paalaseelaithe chellinchina preemiyamthopaatu kontha adanapu mottamuu rabadi roopamlo chetiki andutundi. ee rabadi manam chellinche mottam preemiyampai entha saatam ane vishayaanni mundugaane lekkinchi polasy teesukovadam manchidi.claim setilment nishpattipaalasii teesukune munde aa company claim setilment charitra telusukovali. paalaseedaarulu claim chesina ventane chellimpulu chestonda? leda ane vishayaalu atyanta mukhyam. alaage vachina clayumslo enni claimlu setil chesindi? enni claimlanu tiraskarinchindi? vaati nishpatti telusukovali. claimla setilment nishpatti ekkuvagaa unna beema companyla palaseele teesukovali. alagakunda preemium takkuvani  polasy teesukunte avasaramainapudu ibbandulu edurkovalsi vastundi.